Iocaste (Mound)
De Mound Iocaste (oder Jupiter XXIV) ass ee vun de klenge baussenzege Mounde vum Planéit Jupiter.

Entdeckung 
Den Iocaste gouf den 23. November 2000 vun Astronome vun der Universitéit vun Hawaii entdeckt. De Mound krut ufanks d'Bezeechnung S/2000 J 3. E gouf spéider no der Iokaste, der Mamm vum Ödipus aus der griichescher Mythologie genannt.

Bunndaten 
De Mound Iocaste kreest a 631 Deeg an 12 Stonnen op enger mëttlerer Distanz vun 21.269.000 km ëm de Jupiter. D'Bunn huet eng Exzentrizitéit vun 0,216. Mat enger Inklinatioun vun 149,4° géint de lokale Laplace-Plang ass d'Bunn retrograd, d. h. de Mound beweegt sech géint d'Rotatiounsrichtung vum Jupiter ëm de Planéit.

Wéinst senge Bunneegenschafte gëtt den Iocaste zu der Ananke-Grupp gezielt, genannt nom Jupitermound Ananke.

Physikalesch Daten 
Den Iocaste huet en Duerchmiesser vun zirka 5 km. Seng Dicht gëtt op 2,6 g/cm³ geschat. Hien ass warscheinlech haaptsächlech aus Silikatgestengs opgebaut an huet eng ganz däischter Uewerfläch mat enger Albedo vun 0,04, d. h. nëmme 4 % vum agestraalte Sonneliicht gi reflektéiert. Seng visuell Magnitude ass 21,8m.

Kuckt och

Um Spaweck 
 MPEC 2001-A28: S/2000 J 2, S/2000 J 3, S/2000 J 4, S/2000 J 5, S/2000 J 6 5. Januar 2001 (Entdeckung)
 MPEC 2001-W07: S/2000 J 3 16. November 2001 (Zeréckentdeckung)

Jupitermounden
Astronomesch Objeten déi 2000 entdeckt goufen
Entdeckunge vum Scott S. Sheppard